**MODEL DE CONTRACTE AMB GALERIA PER A EXPOSICIÓ PUNTUAL1**

A .................. *(lloc i data de la subscripció del contracte)*, a ................. de ................. de ...................

## **REUNITS:**

**D’una part,**

En/Na ......................... (*dades personals de l’autor*), major d’edat, amb domicili a ..............., i proveït del N.I.F. ...............

**I de l’altra part,**

En/Na .................... (*dades personals de qui firmi, bé en nom propi, bé en nom de la galeria*), major d’edat, amb domicili a ................ titular del N.I.F. ...................

# INTERVENEN:

En/Na. ................... (*nom de l’autor/a*) en nom propi i representació i En/Na ..................... (*nom del representant de la persona jurídica*) en qualitat de ...................... *(càrrec o facultat amb la que actua el representant de la galeria*) de l’entitat .............................. (*dades de l’entitat, essent aquesta la figura jurídica de la galeria que és qui, efectivament, s’obliga enfront de l’autor/a*), amb C.I.F ..................... i domicili .................. , inscrita al Registre Mercantil de ............................ (*dades de registre de l’entitat representada*).

Ambdues parts es reconeixen mútuament la capacitat legal i legitimitat necessàries per obligar-se en aquest contracte i

**MANIFESTEN:**

**I**.Que En/Na .................. (*nom de l’artista*) (d’ara endavant **AUTOR/A**), crea i realitza obres de ……………… (*descriure els camps de l’art i els suports amb què treballa l’artista*), la qualitat i les característiques de les quals són ben conegudes per D./Da. ……………………….. (*nom del representant o galeria*) (d’ara endavant **GALERIA**).

**II**. Que la **GALERIA** es dedica, professionalment i com a activitat habitual, a l’exposició, dipòsit, promoció i venda d'obres d'art, utilitzant per a això un espai obert al públic amb les autoritzacions administratives necessàries.

**III.** Que la **GALERIA** està interessada a procedir a l’exhibició i venda de l’obra que es dirà, durant el termini de …….. (*establir el període de durada del contracte que, normalment, coincidirà amb el temps de l’exposició*), a la qual l’**AUTOR/A** presta la seva autorització de conformitat amb el que s’estableix en aquest document.

**IV.** I que, conformes les dues parts, han convingut aquest contracte en virtut dels següents

## **PACTES:**

### PRIMER. OBJECTE DEL CONTRACTE

**L’AUTOR/A** lliura en aquest acte a la **GALERIA**, que les rep, les peces que s’esmentaran, comprometent-se aquesta a tenir-ne cura amb la deguda diligència, mantenint-les en perfecte estat de conservació i lloc adequat per a la seva exhibició.

*(descripció de les peces i els peus pactats)*

Les citades peces les rep la **GALERIA** per tal de ser exhibides públicament en l’exposició que se celebrarà a l’espai que aquesta té destinat a tal efecte, situada a ……………… (*adreça del lloc en què les obres seran exhibides*) durant els dies ………… (*fixar les dates de l’exposició*).

**L’AUTOR/A** autoritza, expressament, la **GALERIA** perquè aquesta pugui vendre les obres objecte de l’exhibició segons el preu estipulat i que s’ha fet constar expressament en la relació d’obres transcrita anteriorment.

### SEGON. DURADA DEL CONTRACTE

La durada del present contracte serà del dia d’avui fins al pròxim dia (*fixar el dia*), data en la qual la **GALERIA** haurà de lliurar en el lloc que l’artista indiqui les peces que no hagin estat venudes.

En cap cas es podrà entendre prorrogat el contracte, llevat d’autorització expressa i per escrit de l’**AUTOR/A**.

Arribat el dia pactat per a la devolució de les obres, sense que la **GALERIA** les hagi retornades al lloc on l’**AUTOR/A** hagi indicat, aquest podrà optar entre exigir a la **GALERIA** la devolució immediata de l’obra o el pagament de les obres no retornades al preu acordat en el Pacte Primer d’aquest contracte.

**TERCER. CONTRAPRESTACIONS ECONÒMIQUES**

L’**AUTOR/A** i la **GALERIA** han fixat de comú acord el preu mínim pel qual la **GALERIA** ha d’ofertar cadascuna de les obres, exclòs l’IVA.

Els preus de les peces pactats són inamovibles, llevat autorització expressa i per escrit de l’**AUTOR/A**.

Sense perjudici del que s’ha senyalat en el paràgraf anterior, l’**AUTOR/A** autoritza la **GALERIA** a oferir un descompte de fins a un …..% sobre els preus mínims, en les vendes que puguin fer-se a museus o altres galeries. El descompte serà assumit per les dues parts en igual proporció. En el supòsit que la **GALERIA** realitzi un descompte sense l’autorització expressa i per escrit de l’**AUTOR/A** serà la **GALERIA** qui l’assumeixi, respectant, en tot cas, la quantitat econòmica a que tindria dret l’**AUTOR/A** si s’hagués venut l’obra en condicions normals i sense bonificació o descompte.

Les parts acorden, a fi de deixar clar el sistema de liquidació, que la **GALERIA** procedirà a la liquidació de les vendes de l’obra de la següent manera:

a) De l’import de preu de venda (exclòs l’IVA) deduirà el cost de la producció de l’obra, que serà recuperada per qui l’hagi avançat.

b) A la quantitat que resulti s’aplicarà el ...... %, que serà l’import que percebrà la **GALERIA**, i la quantitat restant serà per l’**AUTOR/A**.

c) La liquidació de la venda de l’obra se realitzarà amb un termini màxim de quinze dies a comptar des de la venda.

### QUART. OBLIGACIONS DE LA GALERIA

La **GALERIA** es compromet i obliga a:

a) Tenir cura de l’obra amb la deguda diligència, mantenint-la en perfecte estat de conservació i en el lloc adequat per a la seva exhibició.

b) Abonar les contraprestacions econòmiques acordades en aquest contracte.

c) Respectar els criteris de l’**AUTOR/A** en el moment de preparar i realitzar l’exhibició de l’obra.

d) Subscriure la pòlissa d’assegurança corresponent a cobrir el sinistres que es pugin produir durant el transcurs de l’exhibició de l’obra, així com pel transport de la mateixa des del taller de l’**AUTOR/A** fins al lloc d’exposició i per a la seva posterior devolució.

L’import a assegurar serà el preu de venda al públic de l’obra, essent designat com a beneficiari l’**AUTOR/A**.

e) Respectar els drets d’autor de l’**AUTOR/A**.

f) Pagar totes les despeses ordinàries i extraordinàries que es produeixin per raó de l’exposició, que a títol enunciatiu i no limitatiu, són les següents:

f.1. Les despeses que es generin per l’adequació de l’obra a l’espai on es té previst exhibir- la i/o en el seu cas el cost de la producció de la mateixa.

f.2. Les despeses dels dispositius i del muntatge necessaris per tal de realitzar una correcta exhibició de l’obra, així com el posterior desmuntatge.

f.3. Les despeses d’allotjament, viatges, desplaçament i dietes de l’artista sempre que es produeixin amb motiu d’aquest contracte. En cas que no es puguin acreditar documentalment les despeses, però sí la seva realització, s’estableixen els següents mòduls:

........ euros/km.

......... euros/per manutenció.

......... euros/per estada.

f.4. Les invitacions de l’exposició, pactant les parts el disseny i contingut, tot respectant l’**AUTOR/A** que la **GALERIA** mantingui un disseny o línia de comunicació determinat.

f.5. Les fotografies de l’exposició, tenint l’**AUTOR/A** el dret a obtenir-ne còpies i duplicats.

f.6. Les despeses de la tramesa postal. Per realitzar la tramesa postal l’artista facilitarà a la **GALERIA** un llistat de les persones que desitja convidar, indicant quines direccions que aporta poden passar a la base de dades de la **GALERIA**. Les despeses d’ampliació i manteniment de la base de dades i trameses de cartes i/o invitacions aniran a càrrec de la **GALERIA**. En tot cas l’**AUTOR/A** s’obliga a complir amb la normativa vigent en cada moment de la Llei de Protecció de dades personals.

f.7. Les despeses de disseny, maquetació, fotocomposició i impressió en qualsevol tipus de suport (paper, CD, DVD) que es facin amb motiu de l’exhibició de l’obra. L’**AUTOR/A** i la **GALERIA** acordaran el seu contingut. Si la **GALERIA** manté un disseny o línia editorial, l’artista l’haurà de respectar.

L’artista tindrà el dret a quedar-se gratuïtament un número no inferior al 10% dels catàlegs publicats amb motiu de l’exposició en cas que sigui una exposició individual i un mínim de 10 exemplars si es tracta d’una exposició o esdeveniment col·lectiu.

La **GALERIA** està obligada a fer la difusió i distribució adequada dels catàlegs de l’exposició i de la resta de publicacions realitzades amb motiu de la relació professional.

f.8. Les despeses de promoció i/o publicitat de l’exposició, com ara la inserció d’anuncis als mitjans de comunicació, mitjans especialitzats, notes i comunicats de premsa i la convocatòria als periodistes.

f.9. Totes les despeses d’embalatge i desembalatge de les obres per al seu transport.

f.10. Totes les despeses de transport de l’obra.

g) Informar l’**AUTOR/A** de qualsevol eventualitat que es produeixi a l’exposició i molt concretament de:

g.1. El pressupost global i detallat de l’exposició.

g.2. Els aspectes relacionats amb el muntatge, exhibició i desmuntatge de l’obra.

h) Tenir els mitjans i la infraestructura suficient que li permeti dur a terme satisfactòriament, seguint les instruccions de l’artista, la realització de l’exhibició i difusió de l’obra, així com les funcions de custòdia de la mateixa.

**CINQUÈ. OBLIGACIONS DE L’AUTOR/A**

L’**AUTOR/A** haurà d’actuar amb el galerista amb lleialtat i bona fe.

En particular, l’**AUTOR/A** haurà de:

a) Mantenir un nivell màxim de rigor, professionalitat i responsabilitat en la producció que realitzi mentre duri la relació contractual.

b) Complir amb la realització de les exposicions o actes d'exhibició o difusió de les seves obres en l'espai expositiu de la **GALERIA** o en altres espais, sol o amb altres artistes, que així s’hagi pactat en el contracte.

c) Participar en els actes que organitzi la **GALERIA** per divulgar i donar a conèixer la seva obra.

d) Tenir cura del correcte muntatge de les obres a l’exposició i complir amb els calendaris de compromisos que es puguin pactar en el contracte.

e) Realitzar, si així es pacta en el contracte, el mínim d’obres a què es comprometi durant la seva vigència.

f) Proporcionar a la **GALERIA** la informació necessària sobre les obres que està realitzant.

**SISÈ. DRETS D’AUTOR**

L’**AUTOR/A** no cedeix cap dret d’autor sobre la seva obra objecte del present contracte, llevat dels que expressament es transmetin en aquest document, que són la comunicació pública de l’obra en la **GALERIA** i la possibilitat de vendre la mateixa en les condicions pactades en aquest contracte.

Per a qualsevol altra mena d’exhibició, reproducció, comunicació pública o cessió de l’obra, així com per a qualsevol altra modalitat d’explotació de la mateixa, la **GALERIA** haurà de recaptar l’autorització expressa i per escrit de l’**AUTOR/A** o dels seus representants.

La **GALERIA** es compromet a respectar, escrupolosament, els drets d’autor sobre l’obra objecte d’aquest contracte, reconeixent, en tot moment, la seva autoria, obligant-se a informar, quan així sigui requerit per l’**AUTOR/A**, sobre la situació en què es troba l’obra, la seva localització i, en el seu cas, la comunicació de la venda de l’obra als efectes legalment previstos.

**SETÈ. SUBMISSIÓ EXPRESSA**

En cas de produir-se dubtes o discrepàncies en la interpretació o execució del contracte, les parts, amb renúncia a qualsevol altre fur, se sotmeten expressament als jutjats i tribunals de ................. (la localitat on resideix l’autor).

I perquè així consti, en prova de conformitat, signen aquest contracte per duplicat, però només a un sol efecte, al lloc i data indicats en l’encapçalament.

L’**AUTOR/A** La **GALERIA**

1. Veure l'introducció i els comentaris a aquest “**Model de contracte amb galeria per a exposició temporal**” a la pàgina **149** i **157**, respectivament, del Manual de Bones Pràctiques Professionals que tens a l'apartat documents d'aquesta secció.